Der var ikke et øjeblik tvivl om resultatet, da Fortuna Hjørring cementerede sin føring i 3F Ligaen med en 6-0-sejr over Vejle.

Fortuna Hjørring er pt. Danmarks bedste fodboldhold i 3F Ligaen, og den position understregede de i dag, da gæsterne fra Vejle blev sendt hjem med et vaskeægte æg i sportstasken. Nordjyderne lagde hårdt ud med tre scoringer i det første kvarter af kampen, og derfra fik sønderjyderne ikke så meget som en farlig chance indenfor målrammen. Omvendt fortsatte det nordjyske pres, og Fortuna-spillerne kunne gå til pausen med en føring på 4-0. Dermed er Fortuna stadig i spidsen af ligaen á point med Brøndby med fire kampe tilbage i slutspillet. Netop Brøndby kommer på besøg i turneringens sidste kamp, der spilles i Hjørring den 18. juni, og alt tyder på, at guldet først finder sine rette ejerkvinder, når de to favoritter mødes. Kampfakta: 1-0 (2): Sara Dyrehauge 2-0 (7): Florentina Olar 3-0 (16): Nora Heroum 4-0 (27): Karoline Smidt 5-0 (51): Camilla Kur 6-0 (61): Sara Dyrehauge